
KĖDAINIŲ RAJONO SAVIVALDYBĖS TARYBA

SPRENDIMAS

DĖL KĖDAINIŲ RAJONO SAVIVALDYBĖS TARYBOS 2012 M. VASARIO 10 D. SPRENDIMO NR. TS-4 ‚,DĖL KĖDAINIŲ RAJONO SAVIVALDYBĖS MOKYKLŲ TINKLO PERTVARKOS 2012–2015 METŲ BENDROJO PLANO PATVIRTINIMO“ PAKEITIMO

2014 m. vasario 14 d. Nr. TS-11
Kėdainiai

Vadovaudamasi Lietuvos Respublikos civilinio kodekso 2.96 ir 2.99 straipsniais, Lietuvos Respublikos vietos savivaldos įstatymo 16 straipsnio 2 dalies 21 punktu ir 18 straipsnio 1 dalimi, Lietuvos Respublikos švietimo įstatymo 44 ir 58 straipsniais, Lietuvos Respublikos biudžetinių įstaigų įstatymo 4 straipsniu, Lietuvos Respublikos Vyriausybės 2011 m. birželio 29 d. nutarimu Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“, Kėdainių rajono savivaldybės taryba n u s p r e n d ž i a:

1. Pakeisti Kėdainių rajono savivaldybės tarybos 2012 m. vasario 10 d. sprendimą Nr. TS-4 ,,Dėl Kėdainių rajono savivaldybės mokyklų tinklo pertvarkos 2012–2015 metų bendrojo plano patvirtinimo“:

1.1. pakeisti 1 priedo 5 punktą ir jį išdėstyti taip: 

	5. 
	Krakių Mikalojaus Katkaus gimnazija
	Vidaus struktūros pertvarkymas, Pajieslio skyrių pertvarkant į Pajieslio skyrių-daugiafunkcį centrą
	2014 m.
	Bendrosios mokyklos skyrius-daugiafunkcis centras, skirtas 

7 (6)–10 metų mokiniams mokytis pagal pradinio ugdymo programą, 6 (5) metų vaikams – pagal priešmokyklinio ugdymo programą ir vaikams iki 6 (5) metų – pagal ikimokyklinio ugdymo programą; šiame skyriuje vykdomos ir kitos neformaliojo vaikų švietimo ir (ar) suaugusiųjų neformaliojo švietimo programos, sudaromos sąlygos teikti vietos bendruomenei reikalingas kultūros ir socialines paslaugas


1.2. pripažinti netekusiais galios 1 priedo 10 ir 11 punktus. 

2. Nepritarti Kėdainių mokyklos-darželio ,,Puriena“ 2014 m. sausio 2 d., Kėdainių mokyklos-darželio ,,Vaikystė“ 2014 m. sausio 6 d., Kėdainių r. Pelėdnagių mokyklos-darželio ,,Dobiliukas“ 2014 m. sausio 22 d. prašymams keisti Kėdainių rajono savivaldybės mokyklų tinklo pertvarkos 2012–2015 metų bendrąjį planą. 

Savivaldybės meras



                  Rimantas Diliūnas 
